Nafarroako Parlamentuko Mahaiak, 2021eko irailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Isabel García Malo andreak aurkezturiko galdera, “TICS-SCHOOL. Softwarearen garapeneko espezialitate berrietan profesionalak prestatzea eta enpresa-ehunaren nahiz Nafarroako zerbitzu publikoen eraldaketa digitalerako behar diren konponbideak ezartzea” jarduketa garatzeko Nafarroako Enplegu Zerbitzuaren aurrekontu-partidei eta zenbatekoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 20an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Maribel García Malo andreak honako galdera hau aurkezten du, Eskubide Sozialetako kontseilariak idatziz erantzun dezan:

“TICS-SCHOOL. Softwarearen garapeneko espezialitate berrietan profesionalak prestatzea eta enpresa-ehunaren nahiz Nafarroako zerbitzu publikoen eraldaketa digitalerako behar diren konponbideak ezartzea” 11 DDSS, REACT EU Navarra proiektuaren fitxa teknikoan ezartzen da Nafarroako Enplegu Zerbitzua dela jarduketa horren ardura duena. Halaber, fitxaren arabera, 2021ean, 100.000 euroko aurrekontua du neurri hori garatzeko. Eta aurreikusten den kudeaketa modalitatea da “enpresa publikoari enkargua”.

Zer aurrekontu-partidarekin eta zer zenbatekorekin garatzen ari da Nafarroako Enplegu Zerbitzua bere ardurapean duen jarduketa hori? Orain arte zer ekintza garatu du Nafarroako Enplegu Zerbitzuak jarduketa hori betetzeko? Zer enpresa publikoekin garatuko da?

Iruñean, 2021eko irailaren 9an

Foru parlamentaria: Maribel García Malo